Üldinfo: Riigi ametlik nimetus - République de Maurice. Saar on oma nime saanud Hollandi printsi Maurice Van Nassau järgi. Mauritius on imeline puhkuse-oaas keset India ookeani - helesinine meri, kiiskavvalged liivarannad ja täiusliku puhkuse nautimiseks loodud täisteenindusega resort-hotellid. Saare kiima on ideaalilähedane - ilm on siin aastaringselt enam-vähem samasugune, soe ning paraja niiskusega. Mauritiusel leidub lisaks sinisele laguuniveele ja kaldale kaarduvatele kookospalmidele üle kogu saare laiuvaid suhkruroopõlde ning siin-seal kõrguvaid kuni 800 meetriseid vulkaanijäänukeid - sakilisi mägesid, mis päikeseloojangul moodustavad imepäraseid vaateid. Enim populaarsust on Mauritius seni kogunud merega seotud spordialade harrastajate ning abiellujate ja mesinädalate veetjate hulgas. Samas on Mauritius ääretult mõnus koht ka lihtsalt lõõgastust otsivale põhjamaalasele, kelle jaoks on olulised puhkusefaktorid päike, soe liiv ja veelgi soojem helesinine ookeanivesi.